pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. โครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 16 ธันวาคม 2565
รฟม. โครงการรถไฟฟ้าสายสีเหลือง ช่วงลาดพร้าว - สําโรง
ลงพื้นที่ตรวจการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย กองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง บนถนนเทพารักษ์ โดยตรวจสอบการปฏิบัติตามมาตรการการป้องกันและลดผลกระทบสิ่งแวดล้อม เพื่อลดผลกระทบทางด้านฝุ่นละออง PM 2.5 เช่น การปิดคลุมกองดิน กองทราย และเศษวัสดุก่อสร้างต่างๆ เป็นต้น พร้อมทั้งตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกําหนดเขตการก่อสร้างให้ชัดเจน รวมไปถีงการติดตั้งแผ่นดูดซับเสียงบริเวณสถานีสําโรง และได้เน้นย้ําผู้รับสัมปทาน ให้ทําความสะอาดพื้นที่ก่อสร้างและถนนสาธารณะโดยรอบโครงการฯ และให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
สามารถติดตามข้อมูลโครงการฯ ได้ที่เว็บไซต์โครงการ www.mrta-yellowline.com และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-​วธ. เดินหน้าอบรมจ่าปี่  44 คน ในภารกิจพิธีการศพที่ได้รับพระราชทาน อย่างถูกต้องตามขนบธรรมเนียมจารีตประเพณีของราชสำนัก
วันศุกร์ที่ 16 ธันวาคม 2565
​วธ. เดินหน้าอบรมจ่าปี่  44 คน ในภารกิจพิธีการศพที่ได้รับพระราชทาน อย่างถูกต้องตามขนบธรรมเนียมจารีตประเพณีของราชสํานัก
​วธ. เดินหน้าอบรมจ่าปี่  44 คน ในภารกิจพิธีการศพที่ได้รับพระราชทาน อย่างถูกต้องตามขนบธรรมเนียมจารีตประเพณีของราชสํานัก
วธ. เดินหน้าอบรมจ่าปี่ 44 คน ในภารกิจพิธีการศพที่ได้รับพระราชทาน อย่างถูกต้องตามขนบธรรมเนียมจารีตประเพณีของราชสํานัก
วันที่ 15 ธันวาคม 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธีฯ หลักสูตรพัฒนาบุคลิกภาพ และเสริมสร้างสมรรถนะการปฏิบัติงานพิธี (จ่าปี่) ประจําปีงบประมาณ พ.ศ. 2566 ระหว่างวันที่ 15 - 29 ธันวาคม 2565 โดยมี นายชนะกิจ คชชี ผู้อํานวยการกองพิธีการศพที่ได้รับพระราชทาน นายปี๊บ คงลายทอง ศิลปินแห่งชาติ สาขาศิลปะการแสดง (ดนตรีไทย) และนายอนันต์ ศรีระอุดม เจ้าหน้าที่งานในพระองค์ ระดับ 4 สํานักพระราชวัง พร้อมด้วยเจ้าหน้าที่ปฏิบัติงานพิธี (จ่าปี่) จํานวน 44 คน เข้าร่วม ณ ศาลาวิจิตร รัตนศิริวิไลย วัดศรีสุดาราม วรวิหาร แขวงบางขุนนนท์ เขตบางกอกน้อย กรุงเทพมหานคร
ปลัด วธ. กล่าวว่า ตามที่สํานักงานปลัดกระทรวงวัฒนธรรม กระทรวงวัฒนธรรม (วธ.) มีนโยบายให้กองพิธีการศพที่ได้รับพระราชทาน ปฏิบัติงานเป็นไปด้วยความเรียบร้อยมีประสิทธิภาพ และมีการดําเนินการอย่างถูกต้องตามขนบธรรมเนียมจารีตประเพณีของราชสํานัก เป็นไปตามแนวปฏิบัติ ที่สํานักพระราชวังกําหนด โดยเฉพาะตําแหน่งเจ้าหน้าที่ปฏิบัติงานพิธี (จ่าปี่) ซึ่งเป็นหน้าที่สําคัญ และต้องใช้ความสามารถเฉพาะทาง จําเป็นต้องได้รับการฝึกอบรมเพื่อให้เกิดทักษะ ความชํานาญในการปฏิบัติงาน ปัจจุบันกองพิธีการศพที่ได้รับพระราชทานมีเจ้าหน้าที่ปฏิบัติงานพิธี (จ่าปี่) ทั่วประเทศ จํานวนทั้งสิ้น 103 คน วธ.ได้จัดโครงการเสริมสร้างบุคลิกภาพและพัฒนาสมรรถนะการปฏิบัติงานพิธีฯ หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (จ่าปี่) ประจําปีงบประมาณ พ.ศ. 2566 ระหว่างวันที่ 15 - 29 ธันวาคม 2565 ณ วัดศรีสุดาราม วรวิหาร ให้กับเจ้าหน้าที่ปฏิบัติงานพิธี (จ่าปี่) จํานวน 44 คน ประกอบด้วย เจ้าหน้าที่ปฏิบัติงานพิธี (จ่าปี่) บรรจุใหม่ 5 คน และเจ้าหน้าที่ฯจ่าปี่เดิมจํานวน 39 คน เพื่อเพิ่มประสิทธิภาพ และพัฒนาทักษะในการปฏิบัติงานแก่เจ้าหน้าที่ในภารกิจพิธีการศพที่ได้รับพระราชทาน ให้มีทักษะความชํานาญในการบรรเลงปี่ไฉน เพลงพญาโศกลอยลม ได้อย่างถูกต้องและเป็นไปตามที่สํานักพระราชวังกําหนด
ปลัดวธ. กล่าวอีกว่า สําหรับผู้เข้าอบรมจะมีการฝึกอบรมทั้งทางด้านร่างกาย จิตใจ ระเบียบวินัย ปฏิสัมพันธ์ทางสังคมที่ดี และมีความเป็นทีมในการปฏิบัติหน้าที่ เช่นการออกกําลังกาย การฝึกระเบียบแถว การเสริมสร้างอุดมการณ์รักชาติ ศาสน์ กษัตริย์ มุ่งมั่น เสียสละ ซื่อสัตย์ และจิตอาสา พร้อมด้วยการฝึกทักษะการบรรเลงปี่ไฉน เพลงพญาโศกลอยลม และให้ความรู้เรื่องเครื่องประกอบเกียรติยศ พร้อมทั้งฝึกปฏิบัติงานในสถานการณ์จริง เพื่อให้สามารถนําไปใช้ในการปฏิบัติงานพิธีการศพที่ได้รับพระราชทานได้อย่างถูกต้องแม่นยํา และเป็นไปตามที่สํานักพระราชวังกําหนด
รัฐบาลไทย-ข่าวทำเนียบรัฐบาล-MDES นำคณะผู้บริหารฯ ลงนามถวายพระพร 'เจ้าฟ้าพัชรกิติยาภาฯ'
วันศุกร์ที่ 16 ธันวาคม 2565
MDES นําคณะผู้บริหารฯ ลงนามถวายพระพร 'เจ้าฟ้าพัชรกิติยาภาฯ'
MDES นําคณะผู้บริหารฯ ลงนามถวายพระพร 'เจ้าฟ้าพัชรกิติยาภาฯ'
วันนี้ (16 ธ.ค. 2565) - ศ. พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหาร กระทรวงดิจิทัลเพื่อเศรษฐกิจและสังคม นําแจกันดอกไม้ ทูลเกล้าทูลกระหม่อมถวาย รวมทั้งลงนามถวายพระพรเบื้องหน้าพระฉายาลักษณ์ สมเด็จพระเจ้าลูกเธอ เจ้าฟ้าพัชรกิติยาภา นเรนทราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวรโดยเร็ว ณ ชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
***************************
รัฐบาลไทย-ข่าวทำเนียบรัฐบาล-“ธนกร” ฟิต เตรียมลุยสงขลา ช่วยคลายทุกข์ประชาชนแบบใกล้ชิด สานต่อเจตนารมณ์นายกฯ ทำงานเชิงรุก เพื่อแก้ปัญหาอย่างถูกจุดและรวดเร็ว
วันศุกร์ที่ 16 ธันวาคม 2565
16/12/2565
“ธนกร” ฟิต เตรียมลุยสงขลา ช่วยคลายทุกข์ประชาชนแบบใกล้ชิด สานต่อเจตนารมณ์นายกฯ ทํางานเชิงรุก เพื่อแก้ปัญหาอย่างถูกจุดและรวดเร็ว
“ธนกร” ฟิต เตรียมลุยสงขลา ช่วยคลายทุกข์ประชาชนแบบใกล้ชิด สานต่อเจตนารมณ์นายกฯ ทํางานเชิงรุก เพื่อแก้ปัญหาอย่างถูกจุดและรวดเร็ว
วันนี้ (16 ธ.ค. 65) นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า ตนจะเดินทางไปตรวจราชการ ที่จังหวัดสงขลา ในวันที่ 17 ธันวาคม 2565 ที่ชุมชนสถานีอู่ตะเภา (เขตนครหาดใหญ่) อ่างเก็บน้ําพรุพลีควาย และโครงการส่งน้ําและบํารุงรักษาระโนด-กระแสสินธุ์ (ชลประทานแก้มลิง) ซึ่งการลงพื้นที่ครั้งนี้นอกจากจะเป็นการตรวจราชการแล้ว ยังเป็นการรับฟังข้อคิดเห็นและเรื่องราวร้องทุกข์จากประชาชนในพื้นที่อย่างใกล้ชิด รวมทั้งติดตามความพร้อมในการรับมือสถานการณ์อุทกภัย โดยจะมอบนโยบายและแนวทางปฏิบัติแก่ส่วนราชการรวมถึงผู้ที่เกี่ยวข้อง
“การลงพื้นที่ครั้งนี้นับเป็นครั้งที่ 2 หลังจากผมเข้ารับตําแหน่งรัฐมนตรีประจําสํานักนายกรัฐมนตรี โดยเมื่อสัปดาห์ที่ผ่านมา (9-10 ธันวาคม 2565) ได้ลงพื้นที่เพื่อตรวจราชการและติดตามสถานการณ์น้ําท่วมที่จังหวัดนครศรีธรรมราช ตามที่ได้รับมอบหมายจาก พล.อ.ประยุทธ์ จันทร์โอชา นายกฯ และ รมว.กลาโหม และได้รับเสียงตอบรับจากประชาชนเป็นอย่างดี สะท้อนถึงเสียงตอบรับผลงานการบริหารงานของรัฐบาลชุดนี้ เนื่องจากรัฐบาลเน้นแก้ปัญหาและทํางานในเชิงรุก ทําให้ได้รับทราบความต้องการและแนวทางที่อยากให้รัฐบาลเข้าไปช่วยเหลือจากประชาชนอย่างใกล้ชิด เพื่อประสานเจ้าหน้าที่และส่วนราชการที่เกี่ยวข้อง ให้เข้าไปแก้ไขปัญหาได้อย่างถูกจุดและรวดเร็ว” นายธนกร กล่าว
รัฐบาลไทย-ข่าวทำเนียบรัฐบาล-รฟท. รับชำระค่าตอบแทน การใช้ประโยชน์ศูนย์การค้า บริเวณสามเหลี่ยมย่านพหลโยธินประจำปี 2565
วันศุกร์ที่ 16 ธันวาคม 2565
รฟท. รับชําระค่าตอบแทน การใช้ประโยชน์ศูนย์การค้า บริเวณสามเหลี่ยมย่านพหลโยธินประจําปี 2565
จากบริษัท เซ็นทรัลอินเตอร์พัฒนา จํากัด เป็นเงิน 1,309 ล้านบาท ส่งผลให้ปัจจุบัน รฟท. ได้รับค่าตอบแทนการประโยชน์ระหว่างปี 2551 - 2565 รวมแล้วทั้งสิ้น 12,365,785,000 บาท
เมื่อวันที่ 15 ธันวาคม 2565 ณ ห้องปฏิบัติการชั้น 3 ตึกบัญชาการรถไฟ เขตปทุมวัน กรุงเทพฯ นายอนันต์ โพธิ์นิ่มแดง รองผู้ว่าการไฟแห่งประเทศไทย เป็นผู้แทนการรถไฟแห่งประเทศไทย (รฟท.) กระทรวงคมนาคม รับชําระค่าตอบแทนการใช้ประโยชน์ศูนย์การค้าบริเวณสามเหลี่ยมย่านพหลโยธินประจําปี 2565 จากนายปัณฑิต มงคลกุล ประธานเจ้าหน้าที่บริหารสายงานด้านการเงิน บริษัทกลุ่มเซ็นทรัล ผู้แทนจากบริษัท เซ็นทรัลอินเตอร์พัฒนา จํากัด ซึ่งเป็นค่าใช้ประโยชน์จากการใช้พื้นที่ของ รฟท. ในรอบระยะเวลา 1 ปี (วันที่ 19 ธันวาคม 2564 - 18 ธันวาคม 2565) เป็นเงิน 1,309,059,000 บาท รับมอบการรับชําระค่าตอบแทนการใช้ประโยชน์ศูนย์การค้าบริเวณสามเหลี่ยมย่านพหลโยธิน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท.เปิดเผยว่า ตามที่ รฟท. ได้ทําสัญญาให้สิทธิใช้ประโยชน์ศูนย์การค้าบริเวณสามเหลี่ยมย่านพหลโยธิน บนพื้นที่จํานวน 47.22 ไร่ ระหว่างรฟท. กับ บริษัท เซ็นทรัลอินเตอร์พัฒนา จํากัด เมื่อวันที่ 9 ธันวาคม 2551 ระยะเวลาการใช้ประโยชน์ 20 ปี เริ่มตั้งแต่วันที่ 19 ธันวาคม 2551 – 18 ธันวาคม 2571 โดยผลตอบแทนรวมตลอดอายุสัญญา เป็นจํานวนเงิน 21,298,833,000 บาท (สองหมื่นหนึ่งพันสองร้อยเก้าสิบแปดล้านแปดแสนสามหมื่นสามพันบาทถ้วน) กําหนดชําระค่าผลประโยชน์ศูนย์การค้าบริเวณสามเหลี่ยมย่านพหลโยธินภายในวันที่ 19 ธันวาคมของทุกปี โดยจะต้องชําระให้แก่รฟท.เป็นรายปี รวม 20 งวด ตลอดระยะเวลาสัญญา
สําหรับการชําระค่าตอบแทนการใช้ประโยชน์การใช้พื้นที่ศูนย์การค้าบริเวณสามเหลี่ยมย่านพหลโยธิน ประจําปี 2565 เป็นปีที่ 15 ที่รฟท.จะได้รับจากบริษัท เซ็นทรัลอินเตอร์ พัฒนา จํากัด โดยคิดเป็นจํานวนเงิน 1,309,059,000 บาท (หนึ่งพันสามร้อยเก้าล้านห้าหมื่นเก้าพันบาทถ้วน) ส่งผลให้จนถึงปัจจุบันระหว่างปี 2551-2565 รวมแล้วทั้งสิ้น 12,365,785,000 บาท (หนึ่งหมื่นสองพันสามร้อยหกสิบห้าล้านเจ็ดแสนแปดหมื่นห้าพันบาทถ้วน)
ที่ผ่านมารฟท.ได้วางกรอบแนวทางการดําเนินงาน และการบริหารที่ดินของรฟท. ออกเป็น 2 ประเภท ได้แก่ พื้นที่ Core Business เป็นพื้นที่ย่านสถานี ที่ทําการ เขตทางรถไฟ และพื้นที่ Non-Core Business ที่สามารถนําไปทําประโยชน์ได้ เป็นพื้นที่ที่ไม่มีประเด็นข้อพิพาท และไม่มีปัญหาการบุกรุก เพื่อนําที่ดินออกจัดประโยชน์เป็นสิ่งปลูกสร้าง การเกษตรกรรม ที่อยู่อาศัย เป็นต้น โดยที่ดินทั้งสองส่วนนี้ รฟท. ได้จัดทําระบบฐานข้อมูลสารสนเทศภูมิศาสตร์ เป็นการพัฒนาระบบสารสนเทศเพื่อบริหารทรัพย์สินและสัญญา รวมถึงได้ตั้ง บริษัท เอสอาร์ที แอสเสท จํากัด (SRT Asset) โดยเป็นบริษัทลูกที่รฟท.ถือหุ้น100% ซึ่งจะเป็นส่วนสําคัญที่จะช่วยผลักดันให้การบริหารทรัพย์สินของ รฟท. ที่มีอยู่ให้เกิดประสิทธิภาพสุงสุด
รัฐบาลไทย-ข่าวทำเนียบรัฐบาล-มอบรางวัล U Power Digital Leda Challenge Season 6
วันพฤหัสบดีที่ 15 ธันวาคม 2565
มอบรางวัล U Power Digital Leda Challenge Season 6
มอบรางวัล U Power Digital Leda Challenge Season 6
(วันนี้) 15ธ.ค.65 -นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคมร่วมมอบรางวัลชนะเลิศและรองชนะเลิศอันดับ1ให้แก่ผู้เข้าแข่งขันในโครงการU Power Digital Leda Challenge Season 6ในงานThe Winner Awardsซึ่งจัดโดยสมาคมผู้ใช้ดิจิทัลไทย(DUGA)ณโรงแรมเบอร์เคลีย์ประตูน้ํากรุงเทพฯ
_________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม “การผลิตข้าวยั่งยืน” นำร่องวิถีทำนารูปแบบใหม่ ลดก๊าซเรือนกระจกจากนาข้าว เป็นมิตรต่อสิ่งแวดล้อมและผู้บริโภค
วันศุกร์ที่ 16 ธันวาคม 2565
16/12/2565
โฆษกรัฐบาลเผย นายกฯ ชื่นชม “การผลิตข้าวยั่งยืน” นําร่องวิถีทํานารูปแบบใหม่ ลดก๊าซเรือนกระจกจากนาข้าว เป็นมิตรต่อสิ่งแวดล้อมและผู้บริโภค
โฆษกรัฐบาลเผย นายกฯ ชื่นชม “การผลิตข้าวยั่งยืน” นําร่องวิถีทํานารูปแบบใหม่ ลดก๊าซเรือนกระจกจากนาข้าว เป็นมิตรต่อสิ่งแวดล้อมและผู้บริโภค
วันที่ 16 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลความสําเร็จของโครงการความร่วมมือไทย – เยอรมัน ด้านการเปลี่ยนแปลงสภาพภูมิอากาศ ภาคเกษตรกรรม (Thai - German Climate Programme – Agriculture) ซึ่งส่งเสริมการปลูกข้าวที่เป็นมิตรกับสิ่งแวดล้อม ลดการปล่อยก๊าซเรือนกระจกได้มากถึง 915,053 ตันคาร์บอนไดออกไซด์เทียบเท่า (CO2e) ช่วยเพิ่มประสิทธิภาพการผลิตและการพัฒนาเกษตรกรรมอย่างยั่งยืนตามมาตรฐานสากล
โฆษกประจําสํานักนายกรัฐมนตรีเปิดเผยว่า โครงการดังกล่าวเป็นความร่วมมือระหว่างหน่วยงานไทยและเยอรมนี ทั้งกรมการข้าว กระทรวงเกษตรและสหกรณ์ สํานักงานมาตรฐานสินค้าเกษตรและอาหารแห่งชาติ สํานักงานนโยบายและแผนทรัพยากรธรรมชาติและสิ่งแวดล้อม สํานักงานเศรษฐกิจการเกษตร สถาบันวิจัยข้าวระหว่างประเทศ องค์กรความร่วมมือระหว่างประเทศของเยอรมัน (GIZ) และกระทรวงสิ่งแวดล้อม คุ้มครองธรรมชาติ ความปลอดภัยทางปรมาณูและคุ้มครองผู้บริโภค สหพันธ์สาธารณรัฐเยอรมนี (BMUV) มีระยะเวลาการดําเนินโครงการ 5 ปี (พ.ศ. 2561-2565) ซึ่งมีเกษตรกรและเจ้าหน้าที่จากภาคส่วนการเกษตร ทั้งในส่วนกลางและในระดับจังหวัดเข้ารับการฝึกอบรมการผลิตข้าวยั่งยืนของโครงการฯ จํานวนมากถึง 30,389 ราย ใน 6 จังหวัดนําร่องในพื้นที่ลุ่มน้ําเจ้าพระยา ได้แก่ ชัยนาท สิงห์บุรี อ่างทอง อยุธยา ปทุมธานี และสุพรรณบุรี โดยเน้นการเพิ่มองค์ความรู้และความเชี่ยวชาญในการนําเทคโนโลยีมาใช้และเรียนรู้วิธีการการตรวจวัด และการคํานวณค่าการปล่อยก๊าซเรือนกระจกในภาคการเกษตร เพิ่มพื้นที่ “การทํานาข้าวที่ปล่อยก๊าซเรือนกระจกต่ํา” และเพื่อเป็นแนวทางส่งต่อการพัฒนาศักยภาพให้กับบุคลากรในภาคเกษตรรุ่นใหม่
นอกจากนี้ รัฐบาลยังได้ยกระดับภาคการเกษตรผ่านการประกาศใช้มาตรฐานสินค้าเกษตรสําหรับข้าวยั่งยืน (Thai Agricultural Standard for Sustainable Rice: TAS) ตามพระราชบัญญัติมาตรฐานสินค้าเกษตร พ.ศ. 2551 เมื่อเดือนพฤษภาคม 2565 ซึ่งครอบคลุมตั้งแต่กระบวนการปลูกข้าว การดูแล การจัดการโรคข้าว เพื่อส่งเสริมให้นําวิธีการปลูกข้าวลดการปล่อยก๊าซเรือนกระจกไปสู่การปฏิบัติ ตลอดจนการเก็บเกี่ยวผลผลิตและการจัดเก็บสินค้าข้าว ผลักดันให้ข้าวไทยเป็นสินค้าเกษตรมีคุณภาพ มีมาตรฐานสากล และปลอดภัยต่อผู้บริโภค
“นายกรัฐมนตรีชื่นชมความร่วมมือที่ล้วนทําให้เกิดประโยชน์ต่อโลก ซึ่งกําลังเผชิญกับความท้าทายด้านการเปลี่ยนแปลงสภาพภูมิอากาศ ที่โลกต้องร่วมมือกัน โดยแนวทางการแก้ไขปัญหาที่ไทยให้ความสําคัญ ได้นํามาใช้ประโยชน์ และผลักดันอย่างต่อเนื่องคือแนวคิดเศรษฐกิจ BCG ทั้งนี้ นายกรัฐมนตรีเข้าใจดีว่าความรู้ เทคโนโลยี และนวัตกรรมจะช่วยภาคเกษตรกรรมให้เกิดการพัฒนาได้อย่างยั่งยืน รวมทั้งการพัฒนานี้ จะเพิ่มโอกาสให้สอดรับกับความต้องการของผู้บริโภคในอนาคต ซึ่งผลสําเร็จจากโครงการฯ ครั้งนี้ ถือเป็นการนําร่องวิถีทํานารูปแบบใหม่ ลดก๊าซเรือนกระจกจากนาข้าวได้อย่างมีประสิทธิภาพ ช่วยเพิ่มศักยภาพการผลิตและคุณภาพได้ตามมาตรฐานสากล สามารถแข่งขันในตลาดโลกได้” นายอนุชาฯ กล่าว
รัฐบาลไทย-ข่าวทำเนียบรัฐบาล-"เราทำความดีด้วยหัวใจ" จิตอาสาสำนักงานปลัดกระทรวงกลาโหม
วันศุกร์ที่ 16 ธันวาคม 2565
"เราทําความดีด้วยหัวใจ" จิตอาสาสํานักงานปลัดกระทรวงกลาโหม
...
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชน หลายพื้นที่มีอากาศหนาวเย็นอุณหภูมิลดลง ช่วง 17-20 ธ.ค. ขอให้ประชาชนรักษาสุขภาพ ดูแลร่างกายให้อบอุ่น เตรียมเครื่องนุ่งห่มกันหนาวให้พร้อมและเพียงพอ
วันศุกร์ที่ 16 ธันวาคม 2565
16/12/2565
โฆษกรัฐบาลเผย นายกฯ ห่วงใยประชาชน หลายพื้นที่มีอากาศหนาวเย็นอุณหภูมิลดลง ช่วง 17-20 ธ.ค. ขอให้ประชาชนรักษาสุขภาพ ดูแลร่างกายให้อบอุ่น เตรียมเครื่องนุ่งห่มกันหนาวให้พร้อมและเพียงพอ
โฆษกรัฐบาลเผย นายกฯ ห่วงใยประชาชน หลายพื้นที่มีอากาศหนาวเย็นอุณหภูมิลดลง ช่วง 17-20 ธ.ค. ขอให้ประชาชนรักษาสุขภาพ ดูแลร่างกายให้อบอุ่น เตรียมเครื่องนุ่งห่มกันหนาวให้พร้อมและเพียงพอ
วันนี้ 16 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนในช่วงอากาศเปลี่ยนแปลง ซึ่งหลายพื้นที่มีอากาศหนาวเย็นอุณหภูมิลดลง หลังกรมอุตุนิยมวิทยาได้ออกประกาศ ระบุว่า ในช่วงวันที่ 17-20 ธันวาคมนี้ บริเวณความกดอากาศสูงหรือมวลอากาศเย็นกําลังแรงอีกระลอกจากประเทศจีนจะแผ่เสริมลงมาปกคลุมประเทศไทยตอนบน ทําให้ประเทศไทยตอนบนมีอากาศเย็นถึงหนาว และอุณหภูมิจะลดลงกับมีลมแรง โดยภาคเหนือและภาคตะวันออกเฉียงเหนือ อุณหภูมิจะลดลง 6-8 องศาเซลเซียส บริเวณพื้นราบอุณหภูมิต่ําสุด 10-18 องศาเซลเซียส ส่วนบริเวณยอดดอยและยอดภูมีอากาศหนาวถึงหนาวจัดและมีน้ําค้างแข็งบางพื้นที่ อุณหภูมิต่ําสุด 2-10 องศาเซลเซียส สําหรับภาคกลาง ภาคตะวันออก รวมทั้งกรุงเทพมหานครและปริมณฑล อุณหภูมิจะลดลง 3-5 องศาเซลเซียส อุณหภูมิต่ําสุด 15-21 องศาเซลเซียส นอกจากนี้ มรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกําลังแรงขึ้น ทําให้ภาคใต้ตอนล่างมีฝนตกหนักถึงหนักมากบางพื้นที่ ขอให้ประชาชนในบริเวณภาคใต้ระวังอันตรายจากฝนตกหนักและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย
“นายกรัฐมนตรีห่วงใยในสุขภาพของประชาชน ขอให้ประชาชนดูแลรักษาสุขภาพเนื่องจากสภาพอากาศที่หนาวเย็นลง โดยเฉพาะเด็กเล็ก ผู้สูงอายุ และผู้ป่วย ดูแลร่างกายให้อบอุ่น ดังนั้น ควรเตรียมเครื่องนุ่งห่มกันหนาวให้พร้อมและเพียงพอ พร้อมทั้งดูแลร่างกายให้แข็งแรง ออกกําลังกายและรับประทานอาหารที่มีประโยชน์ ทั้งนี้ หากพื้นที่ใดมีความจําเป็นที่จะต้องก่อไฟเพื่อช่วยให้อุ่นขึ้น ขอให้ดูแลระมัดระวังในเรื่องอัคคีภัยด้วย” นายอนุชาฯ กล่าว
นายอนุชาฯ กล่าวด้วยว่า ขอให้พี่น้องประชาชนติดตามข่าวสาร และประกาศจากกรมอุตุนิยมวิทยาอย่างใกล้ชิดในระยะนี้ เพราะนอกจากจะได้เตรียมพร้อมรับกับสภาพอากาศที่หนาวเย็นลงแล้ว ในภาคใต้ยังต้องระวังอันตรายจากฝนตกหนักและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มด้วย โดยสามารถติดตามได้ที่เว็บไซต์กรมอุตุนิยมวิทยา www.tmd.go.th หรือโทรศัพท์สอบถามที่สายด่วน หมายเลข 1182 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-พม. ยกระดับศูนย์ประสานงาน อพม. 50 เขต กทม. เพิ่มขีดความสามารถช่วยประชาชนในพื้นที่
วันศุกร์ที่ 16 ธันวาคม 2565
พม. ยกระดับศูนย์ประสานงาน อพม. 50 เขต กทม. เพิ่มขีดความสามารถช่วยประชาชนในพื้นที่
พม. ยกระดับศูนย์ประสานงาน อพม. 50 เขต กทม. เพิ่มขีดความสามารถช่วยประชาชนในพื้นที่
วันนี้ (16 ธ.ค. 65) เวลา 11.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดโครงการประชุมเชิงปฏิบัติการขับเคลื่อนศูนย์ประสานงานอาสาสมัครพัฒนาสังคมและความมั่นคงของมนุษย์ (อพม.) กรุงเทพมหานคร ประจําปี 2565 พร้อมมอบหนังสือรับรองการจัดตั้งศูนย์ประสานงาน อพม. กรุงเทพมหานคร 50 เขต โดยมี คณะผู้บริหารกระทรวง พม. คณะกรรมการบริหารศูนย์ประสานงาน อพม. เขต และผู้แทนหน่วยงานที่เกี่ยวข้อง รวมทั้งสิ้น 380 คน เข้าร่วม ณ ห้องปรินซ์บอลรูม 1 - 2 โรงแรมปรินซ์พาเลซ มหานาค กรุงเทพฯ
นายอนุกูล กล่าวว่า รัฐบาลให้ความสําคัญกับการแก้ไขปัญหาความยากจนและการพัฒนาคนทุกช่วงวัย เพื่อลดความเหลื่อมล้ําและพัฒนาคุณภาพชีวิตประชาชนในทุกมิติอย่างยั่งยืน ผ่านการทํางานร่วมกันกับภาคีเครือข่ายทุกภาคส่วนอย่างเป็นระบบ รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ทั่วประเทศ กระทรวง พม. ในฐานะหน่วยงานหลักของภาครัฐในการขับเคลื่อนงานด้านการพัฒนาสังคม ได้ดําเนินการส่งเสริม อพม. ให้เข้ามามีส่วนร่วมในการทํางานร่วมกับกระทรวง พม. เพื่อเป็นเครือข่ายที่เข้มแข็ง ผ่านรูปแบบศูนย์ประสานงาน อพม. เพื่อสร้างประโยชน์แก่ประชาชนที่ประสบปัญหาเดือดร้อนทางสังคมในชุมชนอย่างทั่วถึง ให้สามารถพึ่งพาตนเองได้และมีคุณภาพชีวิตที่ดีขึ้น
นายอนุกูล กล่าวต่อไปว่า กระทรวง พม. โดยกรมพัฒนาสังคมและสวัสดิการ (พส.) ได้เดินหน้าขับเคลื่อนศูนย์ประสานงาน อพม. อย่างต่อเนื่อง โดยล่าสุด ได้ดําเนินการจัดตั้งคณะกรรมการบริหารศูนย์ประสานงาน อพม. เขต ในกรุงเทพมหานครเสร็จสิ้นครบทั้ง 50 เขต ตามระเบียบกระทรวง พม. เรียบร้อยแล้ว วันนี้ จึงได้จัดโครงการประชุมเชิงปฏิบัติการขับเคลื่อนศูนย์ประสานงาน อพม. กรุงเทพมหานคร ประจําปี 2565 เพื่อเป็นเวทีแลกเปลี่ยนเรียนรู้เกี่ยวกับแนวทางการขับเคลื่อนงานและส่งเสริมสนับสนุนกระบวนการมีส่วนร่วมของศูนย์ประสานงาน อพม. ให้สามารถจัดสวัสดิการสังคมและพัฒนาสังคมในระดับพื้นที่ได้อย่างเป็นระบบและมีประสิทธิภาพ
นายอนุกูล กล่าวเพิ่มเติมว่า กระทรวง พม. พร้อมให้ความร่วมมือกับภาคีเครือข่ายทุกภาคส่วน เพื่อช่วยกันพัฒนาสังคมและดูแลช่วยเหลือประชาชนที่ประสบปัญหาความเดือดร้อนทางสังคมให้ครอบคลุมทุกมิติ ทุกพื้นที่ และทุกช่วงวัย โดยหวังเป็นอย่างยิ่งว่า ศูนย์ประสานงาน อพม. จะเป็นกําลังสําคัญและเป็นศูนย์กลางการดําเนินงานด้านอาสาสมัครเชิงบูรณาการระหว่างพื้นที่กับหน่วยงาน โดยเชื่อมประสานร่วมกับศูนย์ช่วยเหลือสังคมชุมชนที่กระจายในพื้นที่ 50 เขต กรุงเทพมหานคร ทั้งนี้ เพื่อให้ประชาชนสามารถเข้าถึงสิทธิสวัสดิการสังคมขั้นพื้นฐาน และพัฒนาตนเองไปสู่การพึ่งพาตนเองได้ โดยไม่มีใครถูกทิ้งไว้ข้างหลังตามนโยบายของรัฐบาล
รัฐบาลไทย-ข่าวทำเนียบรัฐบาล-​Thai tourism industry’s V-shaped rebound reflects Government’s successful implementation of tourism measures
วันศุกร์ที่ 16 ธันวาคม 2565
16/12/2565
​Thai tourism industry’s V-shaped rebound reflects Government’s successful implementation of tourism measures
​Thai tourism industry’s V-shaped rebound reflects Government’s successful implementation of tourism measures
December 15, 2022, Deputy Government Spokesperson Tipanan Sirichana disclosed about the success of Phuket Sandbox scheme, initiated by Prime Minister and Defense Minister Gen. Prayut Chan-o-cha, which has ultimately led to complete reopening of Thailand to foreign travelers. Coupling with effective public health measures and cooperation of all the Thai people and authorities concerned, the country’s economy has now been in recovery. Tourism sector, in particular, saw a V-shaped rebound and was rapidly recovered. Number of foreign travelers visiting the country has just reached its mark of 10 million on December 10, 2022.
Tourism sector rebound has resulted in considerable increase of revenues. During the first 10 months of 2022 (January – October), top 10 provinces that gained the highest revenues from tourism activities are: 1) Phuket (127,927 million Baht); 2) Chonburi (13,283 million Baht); 3) Surat Thani (7,586 million Baht); 4) Chiang Mai (4,246 million Baht); 5) Songkhla (3,602 million Baht); 6) Phang-nga (2,582 million Baht); 7) Chiang Rai (1,585 million Baht); 8) Krabi (1,408 million Baht); 9) Prachuab Kirikhan (854 million Baht); and 10) Nong Khai (526 million Baht).
Top 10 provinces that were most visited by foreign tourists during January and October 2022 are: 1) Phuket (2,329,894 persons); 2) Chonburi (975,026 persons); 3) Surat Thani (606,812 persons); 4) Songkhla (581,808 persons); 5) Chiang Mai (496,111 persons); 6) Samut Prakarn (321,390 persons); 7) Phang-nga (317,353 persons); 8) Prachuab Kirikhan (231,243 persons); 9) Krabi (217,526 persons); and 10) Nong Khai (148,683 persons).
Country wise, the most number of tourists entering Thailand during January and October 2022 are: 1) Malaysia (1,291,381 persons); 2) India (698,757 persons); 3) Singapore (381,940 persons); 4) Lao PDR (345,709 persons); 5) Vietnam (340,670 persons); 6) South Korea (316,240 persons); 7) United Kingdom (291,753 persons); 8) U.S. (283,211 persons); 9) Cambodia (252,862 persons); and 10) Germany (235,596 persons).
According to the Deputy Government Spokesperson, the public is well aware of the Government’s successful implementation of tourism stimulus measures, in accordance with the policy handed down by the Prime Minister. Other measures, aside from “Phuket Sandbox”, are foreigners’ extension of stay in the Kingdom, and promotion of foreign filming in Thailand, etc. These measures have bolstered tourism and related businesses, resulting in sharp increase in profits and revenues, income distribution to all areas across the country, and rapid growth of domestic economy.
รัฐบาลไทย-ข่าวทำเนียบรัฐบาล-คณะผู้บริหารกระทรวงคมนาคม ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันศุกร์ที่ 16 ธันวาคม 2565
คณะผู้บริหารกระทรวงคมนาคม ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ขอให้ทรงหายจากพระอาการประชวร และทรงมีพระพลานามัยสมบูรณ์แข็งแรง
นายศักดิ์สยาม ชิดชอบ รัฐมนตรีว่าการกระทรวงคมนาคม ลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวร และทรงมีพระพลานามัยสมบูรณ์ แข็งแรง โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน และนายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม คณะผู้บริหาร และหัวหน้าหน่วยงานในสังกัดกระทรวงคมนาคม ร่วมลงนามถวายพระพร ในวันที่ 16 ธันวาคม 2565 ณ บริเวณชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
สํานักพระราชวังได้มีแถลงการณ์ เรื่อง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระประชวร โดยเมื่อวันที่ 14 ธันวาคม 2565 เวลา 18.20 น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงทําการฝึกสุนัขทรงเลี้ยงที่จะเข้าแข่งขันใช้งานตามมาตรฐานสากลในรายการ Thailand Working Dog Championship by Royal Thai Army 2022 ระหว่างวันที่ 10 - 19 ธันวาคม 2565 ณ สนามฝึกกองพันสุนัขทหาร อําเภอปากช่อง จังหวัดนครราชสีมา ในระหว่างที่ทรงทําการฝึก ทรงมีพระอาการประชวรหมดพระสติ ด้วยพระอาการทางพระหทัย คณะแพทย์ประจําพระองค์จึงได้เชิญเสด็จพระราชดําเนินไปปฐมพยาบาล ณ โรงพยาบาลปากช่องนานา พระอาการประชวรคงที่ในระดับหนึ่ง จากนั้น ได้เชิญเสด็จประทับเฮลิคอปเตอร์พระที่นั่งเข้ารับการรักษาพระองค์ ณ โรงพยาบาลจุฬาลงกรณ์ สภากาชาดไทย เพื่อถวายการตรวจพระวรกายอย่างละเอียด และประทับรักษาพระองค์ต่อไป
ทั้งนี้ สํานักพระราชวังได้จัดสถานที่สําหรับลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ตั้งแต่วันที่ 16 ธันวาคม 2565 เวลา 08.00 - 16.00 น. ณ บริเวณชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย โดยไม่เว้นวันหยุดราชการ
รัฐบาลไทย-ข่าวทำเนียบรัฐบาล-นายกรัฐมนตรีและภริยา พร้อมคณะรัฐมนตรีและคู่สมรส ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันศุกร์ที่ 16 ธันวาคม 2565
16/12/2565
นายกรัฐมนตรีและภริยา พร้อมคณะรัฐมนตรีและคู่สมรส ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
นายกรัฐมนตรีและภริยา พร้อมคณะรัฐมนตรีและคู่สมรส ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (16 ธันวาคม 2565) เวลา 09.00 น. ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมนางนราพร จันทร์โอชา ภริยา ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมีคณะรัฐมนตรีและคู่สมรส ร่วมการลงนามถวายพระพรฯ ตามลําดับพิธี ดังนี้
นายกรัฐมนตรีและภริยา คณะรัฐมนตรีและคู่สมรส ถวายความเคารพระรูปสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา นายกรัฐมนตรีถวายแจกันดอกไม้ จํานวน 2 แจกัน ในนามนายกรัฐมนตรีและคณะรัฐมนตรี และ นายกรัฐมนตรีและภริยา จากนั้น ภริยานายกรัฐมนตรี ถวายแจกันดอกไม้ในนามคู่สมรสคณะรัฐมนตรี ณ โต๊ะด้านหน้าพระรูปฯ
นายกรัฐมนตรีและภริยา ลงนามถวายพระพร นายกรัฐมนตรีและภริยา คณะรัฐมนตรีและคู่สมรส ถวายความเคารพพระรูปฯ เสร็จพิธี
รัฐบาลไทย-ข่าวทำเนียบรัฐบาล-​Cabinet approves guidelines on promotion of right to health for migrant workers and stateless children
วันพุธที่ 28 ธันวาคม 2565
28/12/2565
​Cabinet approves guidelines on promotion of right to health for migrant workers and stateless children
​Cabinet approves guidelines on promotion of right to health for migrant workers and stateless children
December 27, 2022, Deputy Government Spokesperson Traisuree Taisaranakul disclosed that the cabinet acknowledged resolutions of the National Health Commission (NHC) on the right to health of migrant workers and stateless children.
The cabinet also assigned concerned agencies, i.e., Ministry of Interior, Ministry of Foreign Affairs, Ministry of Labor, Ministry of Public Health, Ministry of Social Development and Human Security, the Royal Thai Police, Social Security Office, Office of National Security Council, Office of National Economic and Social Development Council, National Health Security Office, and local authorities to proceed with the NHC’s resolutions.
According to the Deputy Government Spokesperson, NHC’s resolution on the right to health of migrant workers will be a guideline for the protection of right to health and fair access to healthcare services of migrant workers in Thailand. NHC views that a number of actions needs to be implemented in order to protect their right to health, i.e., integration of migrant worker management strategy in the national development plan, drafting of migrant workers’ health related law to ensure their access to health security and services as economic citizens, and development of health security scheme that covers migrant workers of all groups.
NHC’s resolution on the right to health of stateless children sets the guideline for the protection of right to health and fair access to healthcare services of stateless children in Thailand in accordance with the human rights principles and international conventions. Actions that need to be undertaken include development and improvement of birth certification/registration criteria and procedure for stateless children, law revision, public healthcare service development, and provision of basic medical privileges.
NHC is of the view that the above guidelines and actions should be promptly undertaken to ensure fair, equal, and indiscriminate access of migrant workers and stateless children to health security and basic healthcare services. This is also to prevent spread of the diseases, including the COVID-19, which would impact the nation’s health security and economy
รัฐบาลไทย-ข่าวทำเนียบรัฐบาล-สรรพากรขยายเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ
วันพุธที่ 28 ธันวาคม 2565
28/12/2565
สรรพากรขยายเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ
ครม.มีมติเห็นชอบให้ขยายระยะเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ จํานวน 2 มาตรการ เพื่อช่วยให้ประเทศไทยบรรลุข้อเสนอการมีส่วนร่วมที่ประเทศกําหนด (NDCs) ในการลดก๊าซเรือนกระจกลงร้อยละ 40 ภายในปี พ.ศ. 2573
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีมีมติเห็นชอบให้ขยายระยะเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ จํานวน 2 มาตรการ เพื่อช่วยให้ประเทศไทยบรรลุข้อเสนอการมีส่วนร่วมที่ประเทศกําหนด (NDCs) ในการลดก๊าซเรือนกระจกลงร้อยละ 40 ภายในปี พ.ศ. 2573 ตามข้อตกลงปารีส เป้าหมายประเทศไทยมุ่งสู่ความเป็นกลางทางคาร์บอน (Carbon Neutrality) ภายในปี พ.ศ. 2593 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Emissions) ภายในปี พ.ศ. 2608”
นายลวรณ แสงสนิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสําคัญของการช่วยลดภาวะโลกร้อน และการเติบโตอย่างยั่งยืนบนสังคมเศรษฐกิจสีเขียวจึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... จํานวน 2 ฉบับ เพื่อให้เป็นไปตามมาตรการภาษี ทั้ง 2 มาตรการ ดังนี้
1. มาตรการเพื่อส่งเสริมโครงการลดการปล่อยก๊าซเรือนกระจกภาคสมัครใจ ยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลสําหรับกําไรสุทธิที่เกิดจากการขายคาร์บอนเครดิตในประเทศตามโครงการลดการปล่อยก๊าซเรือนกระจกภาคสมัครใจที่ได้ขึ้นทะเบียนกับองค์การบริหารจัดการก๊าซเรือนกระจก (องค์การมหาชน) ซึ่งจะมีผลตั้งแต่วันที่พระราชกฤษฎีกามีผลบังคับใช้จนถึงวันที่ 31 ธันวาคม 2570 เป็นระยะเวลา 3 รอบระยะเวลาบัญชีต่อเนื่องกัน
2. มาตรการภาษีเพื่อส่งเสริมการดําเนินโครงการภาคีสนับสนุนป่าชุมชนลดโลกร้อน โดยเพิ่มสิทธิประโยชน์ทางภาษีของบุคคลธรรมดาให้สามารถหักลดหย่อนเงินที่บริจาคให้แก่กรมป่าไม้ เพื่อสนับสนุนโครงการภาคีสนับสนุนป่าชุมชนลดโลกร้อนของกระทรวงทรัพยากรธรรมชาติและสิ่งแวดล้อม โดยยกเว้นภาษีเงินได้บุคคลธรรมดาสําหรับเงินได้เท่าจํานวนเงินที่บริจาคแต่เมื่อรวมกับเงินบริจาคตามมาตรา 47 (7) แห่งประมวลรัษฎากรแล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนอื่น ๆ และยังคงสิทธิการยกเว้นภาษีเงินได้นิติบุคคลสําหรับเงินบริจาคของบริษัทหรือห้างหุ้นส่วนนิติบุคคลที่บริจาคให้แก่กรมป่าไม้เพื่อสนับสนุนโครงการภาคีสนับสนุนป่าชุมชนลดโลกร้อนของกระทรวงทรัพยากรธรรมชาติและสิ่งแวดล้อมไว้เช่นเดิม โดยการบริจาคทั้งบุคคลธรรมดาและนิติบุคคลจะต้องเป็นการบริจาคผ่านระบบบริจาคอิเล็กทรอนิกส์ของกรมสรรพากร (e-Donation) ตั้งแต่วันที่ 1 มกราคม 2566 ถึงวันที่ 31 ธันวาคม 2570”
อธิบดีกรมสรรพากร กล่าวเพิ่มเติมว่า “มาตรการดังกล่าวนอกจากจะช่วยลดภาวะโลกร้อนแล้ว ยังเป็นการขับเคลื่อนยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อมตามแผนแม่บทภายใต้ยุทธศาสตร์ชาติประเด็นการเติบโตอย่างยั่งยืน และแผนพัฒนาเศรษฐกิจและสังคมแห่งชาติ ฉบับที่ 13 ด้วย”หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มความมั่นคงแข็งแรงของ โครงสร้างทางยกระดับกลับรถ บริเวณถนนราชพฤกษ์ตัดถนนเพชรเกษ มและสะพานทางยกระดับถนนราชพฤกษ์ตัดวุฒากาศ เสร็จสมบูรณ์
วันพุธที่ 28 ธันวาคม 2565
กรมทางหลวงชนบท เพิ่มความมั่นคงแข็งแรงของ โครงสร้างทางยกระดับกลับรถ บริเวณถนนราชพฤกษ์ตัดถนนเพชรเกษ มและสะพานทางยกระดับถนนราชพฤกษ์ตัดวุฒากาศ เสร็จสมบูรณ์
เพื่อความสะดวกปลอดภัยในการเดินทางของประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการซ่อมแซมโครงสร้างทางยกระดับกลับรถบริเวณถนนราชพฤกษ์ตัดถนนเพชรเกษม และซ่อมแซมอุปกรณ์รองรับการเคลื่อนตัว (Mechanical Pot Bearing) สะพานทางยกระดับถนนราชพฤกษ์ตัดวุฒากาศ กรุงเทพมหานคร แล้วเสร็จสมบูรณ์
เนื่องจากโครงสร้างทางยกระดับกลับรถบริเวณถนนราชพฤกษ์ตัดถนนเพชรเกษมและสะพานทางยกระดับถนนราชพฤกษ์ตัดวุฒากาศ ที่เป็นสะพานทางยกระดับในสายทางของถนนราชพฤกษ์ มีอายุการใช้งานมากกว่า 20 ปี ส่งผลให้อุปกรณ์และชิ้นส่วนโครงสร้างบางส่วน มีการเสื่อมสภาพและชํารุด อาจจะส่งผลต่อการเดินทางของผู้ใช้เส้นทางในอนาคต ทช. จึงได้ดําเนินการซ่อมแซมด้วยการเปลี่ยนอุปกรณ์รองรับการเคลื่อนตัว (Mechanical Pot Bearing) ของสะพาน การเปลี่ยนชุดอุปกรณ์รอยต่อเพื่อการขยายตัว (Expansion Joint) การซ่อมรอยแตกร้าวบริเวณตอม่อสะพาน ซึ่งการดําเนินการดังกล่าวจะทําให้ทางยกระดับกลับรถบริเวณถนนราชพฤกษ์ ตัดถนนเพชรเกษมและสะพานทางยกระดับถนนราชพฤกษ์ตัดวุฒากาศให้มีความมั่นคงแข็งแรง และสามารถยืดอายุของสะพานให้สามารถใช้งานได้ยาวนานมากยิ่งขึ้น ทําให้ประชาชนสามารถเดินทางได้อย่างสะดวกปลอดภัย เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-สมาคมธนาคารไทย แจ้งสิ้นสุดมาตรการลดเงินนำส่งเข้ากองทุนฟื้นฟูฯ กลับเข้าสู่อัตรา 0.46%ต่อปี ตั้งแต่ 1 ม.ค.66 มีผลให้ธนาคารพาณิชย์ต้องทยอยปรับขึ้นดอกเบี้ยเงินกู้ 0.4% ต่อปี
วันพุธที่ 28 ธันวาคม 2565
28/12/2565
สมาคมธนาคารไทย แจ้งสิ้นสุดมาตรการลดเงินนําส่งเข้ากองทุนฟื้นฟูฯ กลับเข้าสู่อัตรา 0.46%ต่อปี ตั้งแต่ 1 ม.ค.66 มีผลให้ธนาคารพาณิชย์ต้องทยอยปรับขึ้นดอกเบี้ยเงินกู้ 0.4% ต่อปี
ตามที่ ธปท. ออกประกาศเมื่อวันที่ 1 เม.ย.2563 เรื่องปรับลดอัตราเงินนําส่งเข้ากองทุนเพื่อการฟื้นฟูและพัฒนาระบบสถาบันการเงิน เพื่อลดต้นทุนของสถาบันการเงินให้สามารถส่งผ่านความช่วยเหลือไปยังภาคธุรกิจและภาคประชาชนเป็นการชั่วคราวสิ้นสุดวันที่ 31 ธ.ค.2565
ตามที่ธนาคารแห่งประเทศไทย (ธปท.) ได้ออกประกาศเมื่อวันที่ 1 เมษายน 2563 เรื่องการปรับลดอัตราเงินนําส่งเข้ากองทุนเพื่อการฟื้นฟูและพัฒนาระบบสถาบันการเงิน (FIDF) เพื่อลดต้นทุนของสถาบันการเงินให้สามารถส่งผ่านความช่วยเหลือไปยังภาคธุรกิจและภาคประชาชนเป็นการชั่วคราวสิ้นสุดวันที่ 31 ธันวาคม 2565 โดยการลดเงินนําส่งดังกล่าว ส่งผลให้ธนาคารพาณิชย์ได้มีการลดอัตราดอกเบี้ยเงินกู้ลอยตัว (M-rate) ลง 0.4% ไปก่อนหน้านี้
จากสถานการณ์โควิด-19 ที่คลี่คลาย ส่งผลให้เศรษฐกิจไทยมีแนวโน้มฟื้นตัวอย่างต่อเนื่องและชัดเจนขึ้น ธปท. จึงมีทิศทางปรับนโยบายการเงินเข้าสู่ภาวะปกติ (Policy Normalization) ซึ่งสอดคล้องกับที่คณะกรรมการนโยบายการเงิน (กนง.) ได้ทยอยปรับขึ้นอัตราดอกเบี้ยนโยบาย นอกจากนี้ เพื่อช่วยให้ภาระหนี้ของ FIDF ที่เกิดขึ้นในช่วงวิกฤตเศรษฐกิจปี 2540 สามารถทยอยลดลงได้ตามเป้าหมาย โดยไม่สร้างภาระต่อระบบการเงินและระบบเศรษฐกิจไทยโดยไม่จําเป็น ธปท.จึงจะมีการปรับอัตราเงินนําส่งจากสถาบันการเงินเข้ากองทุนเพื่อการฟื้นฟูและพัฒนาระบบสถาบันการเงิน (FIDF) ให้กลับเข้าสู่อัตราปกติที่ 0.46%ต่อปี จากปัจจุบันอยู่ที่ 0.23% ต่อปี มีผลตั้งแต่วันที่ 1 มกราคม 2566 เป็นต้นไป ส่งผลให้ธนาคารพาณิชย์จําเป็นต้องทยอยปรับขึ้นอัตราดอกเบี้ยเงินกู้ 0.4% ต่อปี ตามที่ได้ปรับลดไป 0.4% ในช่วงก่อนหน้า
สมาคมธนาคารไทยและธนาคารสมาชิก ตระหนักถึงผลกระทบต่อลูกค้าประชาชน และให้ความสําคัญกับการดูแลลูกค้ากลุ่มเปราะบาง ที่รายได้ยังไม่กลับมาปกติ และได้รับผลกระทบจากภาวะค่าครองชีพที่สูงขึ้น จึงพร้อมให้ความช่วยเหลือลูกค้าที่ได้รับผลกระทบ ผ่านมาตรการความช่วยเหลือของแต่ละธนาคาร ที่มุ่งเน้นการให้ความช่วยเหลือที่เหมาะสม ตรงจุด และทันการณ์ ครอบคลุมทั้งการลดภาระทางการเงิน การปรับปรุงโครงสร้างหนี้เดิม โดยคํานึงถึงศักยภาพและโอกาสในการปรับตัวของลูกค้าในอนาคต การเสริมสภาพคล่อง และการไกล่เกลี่ยหนี้ ขณะที่ยังรักษาความมั่นคงและการบริหารความเสี่ยงที่ดีของระบบสถาบันการเงินในอนาคต โดยลูกค้าที่ประสงค์จะขอรับความช่วยเหลือหรือคําปรึกษาสามารถติดต่อกับธนาคารที่ใช้บริการได้ทันที
ขณะเดียวกัน สมาคมธนาคารไทยและธนาคารสมาชิก จะเร่งผลักดันมาตรการอื่นๆ ภายใต้มาตรการสินเชื่อฟื้นฟูฯ ที่ปรับเงื่อนไขให้ธุรกิจที่ได้รับผลกระทบสามารถเข้าถึงสินเชื่อได้มากขึ้น เพื่อบรรเทาภาระของผู้ประกอบธุรกิจและประชาชนผ่านมาตรการต่างๆ ได้แก่ ลูกหนี้รายย่อย และ SMEs ที่รายได้หยุดชะงัก โครงการพักทรัพย์พักหนี้ สําหรับลูกหนี้ธุรกิจที่ต้องใช้เวลาในการฟื้นตัว ทั้งนี้จะได้มีการติดตามความคืบหน้าและประสิทธิผลของมาตรการต่างๆอย่างใกล้ชิด และพร้อมพิจารณาดําเนินการเพิ่มเติมหากมีความจําเป็นในระยะต่อไป โดยสมาคมธนาคารไทย พร้อมปฏิบัติตามนโยบายและร่วมขับเคลื่อนเศรษฐกิจให้เติบโตได้อย่างยั่งยืนในระยะยาว
รัฐบาลไทย-ข่าวทำเนียบรัฐบาล-ทีม พม. One Home จ.สมุทรปราการ เร่งช่วยเหลือเด็กหญิงวัย 5 ขวบ ไม่มีใบเกิด  ตายายต้องรับภาระเลี้ยงดู
วันพุธที่ 28 ธันวาคม 2565
ทีม พม. One Home จ.สมุทรปราการ เร่งช่วยเหลือเด็กหญิงวัย 5 ขวบ ไม่มีใบเกิด  ตายายต้องรับภาระเลี้ยงดู
ทีม พม. One Home จ.สมุทรปราการ เร่งช่วยเหลือเด็กหญิงวัย 5 ขวบ ไม่มีใบเกิด  ตายายต้องรับภาระเลี้ยงดู
เมื่อวันที่ 27 ธ.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า วันนี้ ทีมเจ้าหน้าที่กระทรวง พม. One Home จังหวัดสมุทรปราการ จากสํานักงานพัฒนาสังคมและความมั่นคงของมนุษย์จังหวัดสมุทรปราการและบ้านพักเด็กและครอบครัวจังหวัดสมุทรปราการ ร่วมกับ กัน จอมพลัง ได้ลงพื้นที่เยี่ยมบ้านของเด็กหญิง อายุ 5 ขวบ ไม่มีสูติบัตร และครอบครัวประสบปัญหารายได้ไม่เพียงพอ เพื่อประเมินทางสังคมว่ามีปัญหาความเดือดร้อน ความต้องการอย่างไร และเร่งพิจารณาให้ความช่วยเหลือต่างๆ ตามภารกิจกระทรวง พม. อีกทั้งประสานความร่วมมือและวางแผนการช่วยเหลือร่วมกับหน่วยงานที่เกี่ยวข้องต่อไป
นางสาวแรมรุ้ง กล่าวต่อไปว่า เด็กหญิงดังกล่าว มีพัฒนาการสมวัย สุขภาพแข็งแรง ไม่มีโรคประจําตัว และไม่มีประวัติเรื่องกระทําความรุนแรง โดยได้รับการเลี้ยงดูจากตาและยาย ตั้งแต่อายุได้ 2 ขวบ เนื่องจากผู้เป็นพ่อต้องโทษคดียาเสพติด ซึ่งเพิ่งพ้นโทษออกมาได้ประมาณ 5 วัน และผู้เป็นแม่ได้แยกทางกัน โดยคุณยายทํางานหารายได้เป็นเสาหลักของครอบครัว ด้วยการรับจ้างทําผ้าที่บ้าน เดือนละประมาณ 1,000 บาท ส่วนคุณตาไม่ได้ทํางาน แต่ทั้งสองยังมีรายได้จากเงินของลูกสาวที่ส่งมาให้เดือนละ 1,000 -1,500 บาท และเบี้ยผู้สูงอายุรายเดือน อย่างไรก็ตาม รายได้ดังกล่าวไม่เพียงพอกับค่าใช้จ่ายในการดํารงชีวิตประจําวันของครอบครัว
นางสาวแรมรุ้ง กล่าวเพิ่มเติมว่า ในเบื้องต้น กระทรวง พม. ได้พิจารณาการช่วยเหลือเป็นเงินสงเคราะห์ครอบครัวผู้มีรายได้น้อยและผู้ไร้ที่พึ่ง เพื่อบรรเทาความเดือดร้อนเฉพาะหน้า จากนั้น จะเร่งช่วยเหลือเด็กหญิงดังกล่าวในเรื่องสถานะทางทะเบียนราษฎรและการศึกษา เนื่องจากไม่มีสูติบัตร เพื่อทําให้เด็กได้เข้ารับการศึกษาตามเกณฑ์และได้รับสิทธิสวัสดิการสังคมต่างๆ จากรัฐ ซึ่งพรุ่งนี้ (28 ธ.ค. 65) ทีมเจ้าหน้าที่กระทรวง พม. One Home จังหวัดสมุทรปราการ จะลงพื้นที่เยี่ยมครอบครัวเด็กอีกครั้ง เพื่อพูดคุยกับผู้เป็นพ่อและสอบถามข้อมูลของเด็กเพิ่มเติม ก่อนวางแผนการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-ธ.ก.ส. เปิดตัวเงินฝากดอกเบี้ยทันใจรับปีใหม่ ฝากปุ๊บ รับดอกเบี้ยล่วงหน้าทันที 1.25%
วันพุธที่ 28 ธันวาคม 2565
28/12/2565
ธ.ก.ส. เปิดตัวเงินฝากดอกเบี้ยทันใจรับปีใหม่ ฝากปุ๊บ รับดอกเบี้ยล่วงหน้าทันที 1.25%
ธ.ก.ส. เปิดตัวเงินฝากดอกเบี้ยทันใจ ฝากปุ๊บ รับดอกเบี้ยล่วงหน้าไปใช้จ่ายช่วงปีใหม่ทันที 1.25 % ณ วันที่ฝาก ขั้นต่ําตั้งแต่ 1 แสนบาท สูงสุดไม่เกิน 20 ล้านบาท ยกเว้นดอกเบี้ยสําหรับบุคคลธรรมดา ระยะเวลาฝาก 11 เดือน ตั้งแต่บัดนี้ถึง 31 มกราคม 2566
ธ.ก.ส. เปิดตัวเงินฝากดอกเบี้ยทันใจ ฝากปุ๊บ รับดอกเบี้ยล่วงหน้าไปใช้จ่ายช่วงปีใหม่ทันที 1.25 % ณ วันที่ฝาก ขั้นต่ําตั้งแต่ 1 แสนบาท สูงสุดไม่เกิน 20 ล้านบาท ยกเว้นดอกเบี้ยสําหรับบุคคลธรรมดา ระยะเวลาฝาก 11 เดือน สอบถามรายละเอียดเพิ่มเติมได้ที่ ธ.ก.ส. ทุกสาขา ตั้งแต่บัดนี้ถึง 31 มกราคม 2566
​
นายศรัทธา อินทรพรหม ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดตัวเงินฝากออมทรัพย์ “เงินฝากดอกเบี้ยทันใจ” รับปีใหม่ เพื่อสนับสนุนทางเลือกการออมเงินให้แก่ลูกค้าและประชาชนทั่วไปที่สามารถนําดอกเบี้ยล่วงหน้าไปใช้จ่ายได้ทันที โดยเงื่อนไขการฝาก ต้องเป็นบุคคลที่มีอายุ 7 ปีบริบูรณ์ขึ้นไปและมีถิ่นที่อยู่ในประเทศ สามารถเปิดบัญชีได้ 1 บัญชี/ราย และเป็นบัญชีเจ้าของเดียว (Single) เท่านั้น โดยรับฝากขั้นต่ําครั้งละ 100,000 บาทขึ้นไป รวมสูงสุดไม่เกิน 20 ล้านบาทต่อราย อัตราดอกเบี้ยร้อยละ 1.25 ต่อปี ระยะเวลาฝากเงิน 11 เดือน ทั้งนี้ ผู้ฝากจะได้รับดอกเบี้ยล่วงหน้าทันที ณ วันที่ฝาก และยกเว้นภาษีดอกเบี้ยเงินฝากสําหรับบุคคลธรรมดา เงินฝากครบกําหนดเป็นแบบวันชนวัน เมื่อครบกําหนดธนาคารจะดําเนินการโอนต้นเงินเข้าบัญชีเงินฝากกระแสรายวันหรือบัญชีเงินฝากออมทรัพย์คู่โอน
​
สําหรับผู้ที่สนใจสามารถเปิดบัญชี ฝากเงิน หรือเปลี่ยนแปลงข้อมูลบัญชีเงินฝากได้ที่ ธ.ก.ส. สาขาเจ้าของบัญชีเท่านั้น หรือสอบถามรายละเอียดเพิ่มเติมที่ Call Center 02 555 0555 ตั้งแต่บัดนี้ถึง 31 มกราคม 2566 (หรือธนาคารแจ้งปิดการรับฝาก)
รัฐบาลไทย-ข่าวทำเนียบรัฐบาล-คลังชี้แจงกรณีเอกสารปลอมที่เกี่ยวกับบริษัท JN RICH GROUP เตือนประชาชนอย่าหลงเชื่อ
วันพุธที่ 28 ธันวาคม 2565
28/12/2565
คลังชี้แจงกรณีเอกสารปลอมที่เกี่ยวกับบริษัท JN RICH GROUP เตือนประชาชนอย่าหลงเชื่อ
ก.คลังชี้แจงกรณีที่มีเอกสารที่ถูกอ้างว่าเป็นเอกสารซึ่งออกโดย ก.คลัง พร้อมอ้างถึง ธปท.และสมาคมธนาคาร America Banking Association แห่งประเทศสหรัฐอเมริกา โดยเป็นประกาศถึงสมาชิกบริษัท JN RICH GROUP เอกสารดังกล่าวเป็นเอกสารปลอม
กระทรวงการคลังขอชี้แจงกรณีที่มีเอกสารที่ถูกอ้างว่าเป็นเอกสารซึ่งออกโดยกระทรวงการคลัง พร้อมอ้างถึงธนาคารแห่งประเทศไทยและสมาคมธนาคาร America Banking Association แห่งประเทศสหรัฐอเมริกา โดยเป็นประกาศถึง “สมาชิกบริษัท JN RICH GROUP ” เรื่องการทําธุรกรรมกับบริษัท JN RICH GROUP เอกสารดังกล่าวเป็นเอกสารปลอม ซึ่งกระทรวงการคลังไม่ได้มีส่วนเกี่ยวข้องใด ๆ กับบริษัท JN RICH GROUP นอกจากนั้น เอกสารดังกล่าวยังมีการอ้างถึงเลขหนังสือ “มท 0810.6/ว3090” ซึ่งไม่ใช่เลขหนังสือราชการของกระทรวงการคลังแต่อย่างใด
กระทรวงการคลังขอเตือนประชาชนอย่าหลงเชื่อเอกสารปลอมดังกล่าว ขณะนี้กระทรวงการคลังอยู่ระหว่างสืบหาข้อเท็จจริงและผลกระทบที่เกี่ยวข้องจากเอกสารปลอมดังกล่าว และจะพิจารณาดําเนินการทางกฎหมายแก่ผู้ที่ทําให้เกิดความเสียหายต่อกระทรวงการคลังในทุกกรณี
ทั้งนี้ ประชาชนสามารถติดตามข้อมูลข่าวสารที่ถูกต้อง และข้อเท็จจริงจากกระทรวงการคลัง ได้จากเว็บไซด์ www.mof.go.th และเพจ Facebook กระทรวงการคลัง : Ministry of Finance
กระทรวงการคลัง
โทร 02 126 5800
https://bit.ly/3hZatxJ
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ปลื้มชม "น้องเอ็นโซ่" เก่งใจถึง เป็นนักสู้หลังคว้าแชมป์โลกโกคาร์ท (FIA Karting World Championship 2022)
วันพุธที่ 28 ธันวาคม 2565
28/12/2565
รองนายกฯ พล.อ.ประวิตรฯ ปลื้มชม "น้องเอ็นโซ่" เก่งใจถึง เป็นนักสู้หลังคว้าแชมป์โลกโกคาร์ท (FIA Karting World Championship 2022)
รองนายกฯ พล.อ.ประวิตรฯ ปลื้มชม "น้องเอ็นโซ่" เก่งใจถึง เป็นนักสู้หลังคว้าแชมป์โลกโกคาร์ท (FIA Karting World Championship 2022)
วันนี้ (28 ธันวาคม 2565) พลเอก ประวิตร วงษ์สุวรรณ รองนายกรัฐมนตรี ในฐานะประธานคณะกรรมการโอลิมปิคแห่งประเทศไทยในพระบรมราชูปถัมภ์ ให้การต้อนรับ ด.ช. เอ็นโซ่ ธารวกุล แชมป์โลกการแข่งขันโกคาร์ท รายการเอฟไอเอ คาร์ทติ้ง ชิงแชมป์โลก 2022 ( FIA Karting World Championship 2022 ) ณ สํานักงานคณะกรรมการโอลิมปิคแห่งประเทศไทย
โดย พล.อ.ประวิตรฯ ชื่นชม น้องเอ็นโซ่ ที่อดทนและมีความมุ่งมั่นในการฝึกซ้อม และยังย้ําว่าใจสู้และใจถึง มีไหวพริบปฏิภาณ จึงสามารถคว้าแชมป์การแข่งขันโกคาร์ท สร้างประวัติศาสตร์และชื่อเสียงเป็นนักแข่งไทยคนแรกไทยคนแรก ถือเป็นความภาคภูมิใจคนไทยทั้งประเทศ พร้อมขอให้เป็นตัวอย่างที่ดีแก่เยาวชนไทยต่อไป
รัฐบาลไทย-ข่าวทำเนียบรัฐบาล-รัฐบาลติดตามการผ่อนคลายมาตรการโควิด 19 ของจีนใกล้ชิด หน่วยงานเกี่ยวข้องรุดเตรียมความพร้อม
วันพุธที่ 28 ธันวาคม 2565
28/12/2565
รัฐบาลติดตามการผ่อนคลายมาตรการโควิด 19 ของจีนใกล้ชิด หน่วยงานเกี่ยวข้องรุดเตรียมความพร้อม
รัฐบาลติดตามการผ่อนคลายมาตรการโควิด 19 ของจีนใกล้ชิด หน่วยงานเกี่ยวข้องรุดเตรียมความพร้อม วันนี้(28 ธ.ค.) รมว.คมนาคมลงพื้นที่ท่าอากาศยานสุวรรณภูมิประชุมหน่วยงานเกี่ยวข้องติดตามการดําเนินงานตามข้อสั่งการนายกรัฐมนตรี
วันนี้ (28 ธ.ค.65) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ขณะนี้ทางการประเทศจีนได้มีการประกาศผ่อนคลายมาตรการควบคุมโควิด19 โดยล่าสุดคณะกรรมการสุขภาพแห่งชาติของจีน (NHC) ได้มีแถลงว่าจีนจะยกเลิกมาตรการกักตัวผู้ที่เดินทางจากต่างประเทศ โดยมีผลในช่วงเดือนม.ค. 66 เป็นต้นไป ส่วนการอนุญาตให้ชาวจีนเดินทางออกเดินทางไปท่องเที่ยวต่างประเทศจะมีการพิจารณาในระยะต่อไปตามสถานการณ์
ขณะนี้หน่วยงานที่เกี่ยวข้อง อาทิ กระทรวงการต่างประเทศ กระทรวงสาธารณสุข กระทรวงคมนาคม กระทรวงการท่องเที่ยวและกีฬา โดยการท่องเที่ยวแห่งประเทศไทย(ททท.) ติดตามข้อมูลและรายละเอียดและความคืบหน้าของมาตรการต่างๆ ที่คาดว่าจะมีการประกาศออกมาเป็นลําดับจากทางการจีนอย่างใกล้ชิด เพื่อเตรียมการในส่วนที่เกี่ยวข้องให้สามารถรองรับกับนักท่องเที่ยวได้ทันทีกรณีที่ทางการจีนประกาศเปิดประเทศและนักท่องเที่ยวชาวจีนสามารถเดินทางออกนอกประเทศได้อย่างเต็มที่
น.ส.ไตรศุลี กล่าวว่า ในวันนี้ (28 ธ.ค.) นายศักดิ์สยาม ชิดชอบ รมว.คมนาคม มีกําหนดจะเดินทางไปท่าอากาศยานสุวรรณภูมิ เพื่อตรวจเยี่ยมการเตรียมการรองรับผู้โดยสารในช่วงเทศกาลปีใหม่ 2566 ซึ่งจะมีการประชุมร่วมกับผู้บริหารหน่วยงานที่เกี่ยวข้อง อาทิ กรมท่าอากาศยาน บริษัทท่าอากาศยานไทย จํากัด(มหาชน) (ทอท.) ท่าอากาศยานทั้ง 6 แห่งของ ทอท. สํานักงานการบินพลเรือนแห่งประเทศไทย บริษัท วิทยุการบินแห่งประเทศไทย และ สํานักงานตรวจคนเข้าเมือง(สตม.) เพื่อติดตามการดําเนินการตามข้อสั่งการของพล.อ.ประยุทธ์ จันทร์โอชา นายกรัฐมนตรีและรมว.กลาโหม เกี่ยวกับการอํานวยความสะดวกให้แก่ผู้เดินทางผ่านท่าอากาศยาน ทั้งประเด็นการรอคิวตรวจหนังสือเดินทาง ความแออัดของผู้โดยสารในช่วงเวลาเร่งด่วน บริการขนส่งสาธารณะ รวมถึงการแก้ไขปัญหาการขนถ่ายกระเป๋าสัมภาระล่าช้า และในการนี้จะมีการหารือเตรียมความพร้อมกรณีสาธารณรัฐประชาชนจีนเปิดประเทศด้วย
“ทันทีทางการจีนประกาศให้เห็นทิศทางการผ่อนคลายมาตรการควบคุมโควิด19 ภาคเอกด้านการท่องเที่ยวของไทยมีความตื่นตัวอย่างมาก ส่วนสายการบิน หน่วยงานที่ดูแลด้านท่าอากาศยานและการบินก็อยู่ระหว่างการปรับประมาณการเที่ยวบินและจํานวนผู้โดยสาร ขณะที่กระทรวงการท่องเที่ยวและกีฬาได้คาดการณ์ว่านโยบายของจีนครั้งนี้จะทําให้จํานวนนักท่องเที่ยวต่างชาติปี 2566 จากเดิมที่ประมาณการไว้ 20 ล้านคน จะเพิ่มเป็น 25 ล้านคน หน่วยงานภาครัฐที่เกี่ยวข้องก็ได้ติดตามข้อมูลและเตรียมการในส่วนที่เกี่ยวข้องอย่างรอบด้านเพื่อให้พร้อมรับกับสถานการณ์ท่องเที่ยวที่จะเปลี่ยนไปจากนโยบายของจีนอย่างมีประสิทธิภาพต่อไป” น.ส.ไตรศุลี กล่าว
--------------
รัฐบาลไทย-ข่าวทำเนียบรัฐบาล-นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช
วันพุธที่ 28 ธันวาคม 2565
28/12/2565
นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช
นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (28 ธันวาคม 2565) เวลา 17.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช ณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ กรุงเทพฯ โดยเมื่อนายกรัฐมนตรีเดินทางถึงพระบรมราชานุสาวรีย์สมเด็จพระเจ้าตากสินมหาราช นายกรัฐมนตรีถวายความเคารพ แล้ววางพานพุ่มถวายราชสักการะพระบรมราชานุสาวรีย์ฯ จํานวน 2 พาน ในนามนายกรัฐมนตรีและคณะรัฐมนตรี จากนั้น นายกรัฐมนตรีถวายความเคารพ เสร็จพิธี
รัฐบาลไทย-ข่าวทำเนียบรัฐบาล-“อนุทิน” ย้ำประชาชน “ขับไม่ดื่ม ดื่มไม่ขับ” ป้องกันอุบัติเหตุช่วงเทศกาลปีใหม่ 2566
วันพุธที่ 28 ธันวาคม 2565
“อนุทิน” ย้ําประชาชน “ขับไม่ดื่ม ดื่มไม่ขับ” ป้องกันอุบัติเหตุช่วงเทศกาลปีใหม่ 2566
รองนายกรัฐมนตรีและรัฐมนตรีว่าการกระทรวงสาธารณสุข เผย เทศกาลปีใหม่มีผู้เดินทางเพิ่มขึ้น ขอให้ประชาชนเพิ่มความระมัดระวัง ใช้รถใช้ถนนด้วยความไม่ประมาท ยึดหลัก “ขับไม่ดื่ม ดื่มไม่ขับ” ร่วมกับการพักผ่อนให้เพียงพอ คาดเข็มขัดนิรภัย/สวมหมวกนิรภัย
รองนายกรัฐมนตรีและรัฐมนตรีว่าการกระทรวงสาธารณสุข เผย เทศกาลปีใหม่มีผู้เดินทางเพิ่มขึ้น ขอให้ประชาชนเพิ่มความระมัดระวัง ใช้รถใช้ถนนด้วยความไม่ประมาท ยึดหลัก “ขับไม่ดื่ม ดื่มไม่ขับ” ร่วมกับการพักผ่อนให้เพียงพอ คาดเข็มขัดนิรภัย/สวมหมวกนิรภัย และปฏิบัติตามกฎจราจรอย่างเคร่งครัด เพื่อช่วยลดอุบัติเหตุทางถนนส่วนกระทรวงสาธารณสุขเตรียมพร้อมดูแลสุขภาพประชาชนเต็มที่
วันนี้ (28 ธันวาคม 2565) ที่ สถานีขนส่งหมอชิต นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข คณะผู้บริหารกระทรวงสาธารณสุข และหน่วยงานภาคีเครือข่าย ร่วมรณรงค์ลดอุบัติเหตุ “ปีใหม่ปลอดภัย ร่วมใจลดอุบัติเหตุทางถนน” และให้สัมภาษณ์ว่า รัฐบาลให้ความสําคัญอย่างยิ่งกับความปลอดภัยและการอํานวยความสะดวกในการเดินทางและร่วมกิจกรรมต่างๆ ของประชาชน โดยเฉพาะในช่วงเทศกาลที่จะมีประชาชนเดินทางจํานวนมาก โดยเทศกาลปีใหม่ 2566 นี้ คาดการณ์ว่าจะมีผู้ใช้รถ ใช้ถนนเพิ่มมากขึ้น เนื่องจากสถานการณ์โรคโควิด 19 คลี่คลายและมีมาตรการผ่อนคลายมากขึ้น ซึ่งกระทรวงสาธารณสุขได้เตรียมความพร้อมด้านการแพทย์และสาธารณสุขรองรับเต็มที่ ทั้งบุคลากรการแพทย์ ยาและเวชภัณฑ์ รวมถึงระบบการแพทย์การฉุกเฉิน โดยทํางานร่วมกับภาคีเครือข่าย
กู้ชีพกู้ภัย
“การป้องกันไม่ให้เกิดอุบัติเหตุ ต้องป้องกันที่ต้นเหตุ คือ ไม่ดื่มสุราและเครื่องดื่มมึนเมาในขณะขับขี่บนท้องถนนดังนั้น ขอให้ยึดหลัก “ขับไม่ดื่ม ดื่มไม่ขับ” และเพิ่มความระมัดระวังในการใช้รถใช้ถนน ไม่ประมาท หากเป็นผู้ขับขี่ยานพาหนะ ต้องพักผ่อนให้เพียงพอก่อนออกเดินทาง ผู้ขับขี่และผู้โดยสารรถจักรยานยนต์ต้องสวมหมวกนิรภัยทั้งคู่และหากเดินทางด้วยรถยนต์ ต้องคาดเข็มขัดนิรภัย นอกจากนี้ ขอให้ปฏิบัติตามกฎจราจรอย่างเคร่งครัด ใช้ความเร็วรถตามที่กฎหมายกําหนด จะช่วยลดความเสี่ยงในการเกิดอุบัติเหตุได้” นายอนุทินกล่าว
*********************************** 28 ธันวาคม 2565
รัฐบาลไทย-ข่าวทำเนียบรัฐบาล-​รองนายกฯ พล.อ.ประวิตรฯ เล็งออกแบบสร้างศูนย์กีฬาทางน้ำครบวงจร ปรับโครงสร้าง กกท. คกก.
วันพุธที่ 28 ธันวาคม 2565
28/12/2565
​รองนายกฯ พล.อ.ประวิตรฯ เล็งออกแบบสร้างศูนย์กีฬาทางน้ําครบวงจร ปรับโครงสร้าง กกท. คกก.
เพิ่มจัดตั้งสถาบันมวยไทยแห่งชาติ
วันนี้ (28 ธันวาคม 2565) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ณ ห้องประชุม คณะกรรมการโอลิมปิคแห่งประเทศไทยในพระบรมราชูปถัมภ์ ผ่านระบบ TVC โดยที่ประชุมรับทราบ การใช้จ่ายงบประมาณ งบลงทุนและเงินสํารอง กกท. ปีงบประมาณ 66 รายงานการควบคุมและการตรวจสอบภายใน ต่อจากนั้น ได้ร่วมพิจารณาและให้ความเห็นชอบ เรื่องสําคัญ ประกอบด้วย การปรับโครงสร้างการกีฬาแห่งประเทศไทย โดยมีสาระสําคัญในการปรับระดับงาน กกท. ส่วนภูมิภาค เพิ่มจัดตั้งสถาบันมวยไทยแห่งชาติ และเพิ่มเส้นทางความก้าวหน้าสายอาชีพ รวมทั้งเห็นชอบโครงการออกแบบและก่อสร้างศูนย์กีฬาทางน้ําครบวงจร รองรับการบริการประชาชนและการจัดการแข่งขันว่ายน้ําระดับนานาชาติ
โดย พล.อ.ประวิตรฯ ย้ํา การใช้จ่ายงบประมาณ ขอให้เป็นไปตามแผนงาน โดยให้มีการตรวจสอบและควบคุมภายในให้ถูกต้องและโปร่งใส พร้อมทั้งให้ความสําคัญขับเคลื่อนงานตามโครงสร้างใหม่ให้มีประสิทธิภาพโดยมุ่งผลสัมฤทธิ์มากขึ้น สําหรับการออกแบบและก่อสร้างศูนย์กีฬาทางน้ํา ขอให้ประสานการสนับสนุนงบประมาณจากหน่วยงานเกี่ยวข้อง และดําเนินการให้เป็นไปตามมติที่ประชุม